Pohyb má mnoho pozitívnych prínosov pre telesné, duševné a emocionálne zdravie väčšiny tehotných žien. V prvom, druhom i treťom trimestri…
ČÍTAŤ ČLÁNOK ›
Postupné priberanie na váhe k tehotenstvu patrí, veď predsa nekŕmite len samu seba a rastie vo vás nový život!
Pýtate sa, aká je však hranica ideálneho váhového prírastku v jednotlivých trimestroch a v tehotenstve celkovo? Odpoveď nájdete nižšie.
Podobne ako samotné tehotenstvo, je aj naberanie na váhe veľmi individuálne. Výnimkou nie sú mamičky, ktoré nepriberú nič okrem váhy plodu, ani ženy, ktorým aj napriek prísnej kontroly jedálneho lístka letia kilá rýchlo nahor. Stravovanie samozrejme hrá dôležitú rolu, napriek tomu na váhu majú vplyv aj ďalšie faktory – gény, rýchlosť metabolizmu či fyzická kondícia mamičky pred otehotnením.
Pri bežnom priebehu tehotenstva by mala žena pribrať približne 12 – 15 kilogramov. Dôležité však nie je len množstvo kíl, ale aj to, kam sa kilá alokujú! Celková váha indikuje tak váhu ženy, ako aj hmotnosť plodovej vody a mnoho ďalších zmien, ktoré na svojom tele môžeme pozorovať. Všimnúť si môžete, že vo väčšine prípadov ženy priberajú nielen v oblasti brucha, ale často dochádza aj k zadržiavaniu vody v ostatných častiach tela.
Tehotenské nevoľnosti i chute môžu váhu mamičiek na začiatku tehotenstva značne ovplyvniť, ale všeobecne nie je nutné navyšovať energetický príjem. Niekto začína priberať prakticky okamžite, u niekoho naopak môže váha aj poklesnúť. Veľmi záleží na kondícii ženy, ale ideálne je, keď počas prvých troch mesiacov naberie okolo dvoch kilogramov.
Druhý trimester je všeobecne považovaný za jedno z najlepších období tehotenstva. Telo si už na prítomnosť nového života zvyklo, hormóny sa ustálili, miznú tehotenské nevoľnosti a chute. Denný príjem možno navýšiť približne o 200 – 300 kcal, čo zodpovedá jednému bielemu jogurtu a jablku. Celkovo by ste mala za deň prijať 2 400 kcal. Vhodný týždenný nárast sa pohybuje okolo 500 g a na konci šiesteho mesiaca by žena mala pribrať do 8 kilogramov.
Do ideálneho váhového nárastu chýba asi 4 –7 kilo. Váha však môže nejaký čas dokonca stagnovať, ale nemalo by to trvať príliš dlho. Ak takú situáciu zaznamenáte, riešte stav s gynekológom.
Svetová zdravotnícka organizácia odporúča výlučné dojčenie po dobu 6 mesiacov.
Nestlé toto plne podporuje a zároveň odporúča pridojčení čo najdlhšie. Zavádzanie náhradnej dojčenskej výživy a príkrmov konzultujte s vaším lekárom alebo kompetentným zdravotníckym odborníkom.